बेमेतरा /बेरला. महिला बाल विकास बेरला में आंगनबाड़ी कार्यकर्ताओं की नियुक्ति को लेकर उठे विवाद के बाद बेरला जनपद पंचायत की मुख्य कार्यपालन अधिकारी अनिता जैन ने कलेक्टर और जिला परीयोजना अधिकारी को नियुक्ति निरस्त करने पत्र लिखा है। बेरला ब्लॉक में महिला व बाल विकास विभाग द्वारा 9 माह पूर्व आंगनबाड़ी कार्यकर्ता व सहायिका के 18 पदों में नियुक्ति के लिए विज्ञापन निकाला था, जिस पर प्राप्त आवेदनों में से चयनित उम्मीदवारों की सूची विभाग की ओर से बेरला जनपद पंचायत की सामान्य सभा में रखी गई।